open-index/open-wikipedia-markdown huggingface dataset:
Rasul Khadem Azghadi

**Rasul Khadem Azghadi** (; s. 18. maaliskuuta 1972 Mašhad) on iranilainen painija ja urheilujohtaja. Hän voitti vapaapainissa olympiakultaa vuonna 1996.

Khadem saavutti vapaapainissa olympiapronssia Barcelonassa 1992 alle 82-kiloisten sarjassa. Hän voitti alle 90-kiloisissa maailmanmestaruuden Istanbulissa 1994 ja Atlantassa 1995. Atlantan olympialaisissa 1996 hän voitti alle 90-kiloisten sarjassa kultaa. Teheranin MM-kilpailuissa 1998 hän saavutti hopeaa alle 130-kiloisten sarjassa.

Khadem on toiminut kilpauransa jälkeen valmentajana. Hän oli Iranin painiliiton puheenjohtaja vuosina 2014–2018. Hän erosi puheenjohtajan tehtävästään vuonna 2018 vastalauseena Iranin valtiojohdon vaatimukselle, että iranilaispainijoiden piti hävitä otteluita tahallaan välttääkseen joutumasta painimaan israelilaisia vastaan.

Khademin veli Amir Reza Khadem Azghadi on kaksinkertainen vapaapainin olympiamitalisti. Heidän isänsä Mohamed Khadem Khorasani kilpaili olympialaisten vapaapainissa vuonna 1960 ja saavutti MM-hopeaa vuonna 1962.

## Lähteet
Amir Reza Khadem Azghadi

**Amir Reza Khadem Azghadi** (; s. 10. helmikuuta 1970 Mašhad) on iranilainen painija ja poliitikko. Hän saavutti vapaapainissa kaksi olympiapronssia ja voitti yhden maailmanmestaruuden. Hän oli neljän vuoden ajan Iranin parlamentin jäsen.

Khadem kilpaili olympialaisten vapaapainissa ensimmäisen kerran Soulissa 1988 alle 68-kiloisten sarjassa mutta ei yltänyt pistesijoille. Hän saavutti alle 74-kiloisissa MM-pronssia Tokiossa 1990 ja voitti seuraavana vuonna Varnan MM-kilpailuissa kultaa. Barcelonan olympialaisissa 1992 hän saavutti alle 74-kiloisten sarjassa pronssia. Seuraavana vuonna hän siirtyi alle 82-kiloisten sarjaan ja voitti kultaa Aasian kisoissa Hiroshimassa 1994. Atlantan olympialaisissa 1996 hän saavutti jälleen pronssia. Sydneyn olympialaisissa 2000 Khadem oli avajaisissa joukkueensa lipunkantaja ja sijoittui vapaapainin alle 85-kiloisten sarjassa neljänneksi.

Khademin veli Rasul Khadem Azghadi on vapaapainin olympiavoittaja ja kaksinkertainen maailmanmestari. Heidän isänsä Mohamed Khadem Khorasani kilpaili olympialaisten vapaapainissa vuonna 1960 ja saavutti MM-hopeaa vuonna 1962.

## Lähteet
Khamudi

**Khamudi** oli 15. dynastian hyksoihin lukeutunut faarao, joka hallitsi noin 1526–1514 eaa. Hän oli viimeinen niin sanotuista suurista hyksokuninkaista. Rhindin papyruksen mukaan Khamudin hallintokauden 11 vuotena Theban faarao ja 18. dynastian perustaja Ahmose valloitti Heliopoliksen. Luultavasti Khamudi joutui luovuttamaan pääkaupunkinsa Avariksen Ahmosen haltuun seuraavana vuonna.

## Lähteet
Tall Tamr

**Tall Tamr** () on pikkukaupunki Syyriassa Al-Hasakan maakunnassa Khaburjoen varrella. Kylän perustivat paikalle asettuneet assyrialaiset pakolaiset Irakista 1900-luvun alkupuoliskolla. Vuoden 2004 väestönlaskennan mukaan sen asukasluku oli 7&nbsp;285. Nykyisin asukkaiden enemmistö on kurdeja ja arabeja assyrialaisten muodostaessa vähemmistön.

## Maantiede
Tall Tamr sijaitsee Syyrian Al-Hasakan maakunnassa Khaburjoen varrella. Se on yksi joen varren 35 alkujaan assyrialaisesta kylästä. Nykyisin Tall Tamr on niistä suurin. Paikka on kahden tärkeän valtatien yhteydessä. Toinen kulkee kohti Aleppoa lännessä ja toinen kohti Ras al-Ainia pohjoisessa.

## Historia

Khaburin varren assyrialaisasutus on peräisin 1900-luvun alkupuoliskolta. Assyrialaiset olivat ensin paenneet assyrialaisten kansanmurhaa Turkin Hakkarin alueelta Irakiin, jossa heidän ja Irakin keskushallinnon välillä puhkesi verisiä yhteenottoja 1930-luvun alkupuuolella. Tämä johti monien muuttoon Ranskan tuolloin mandaattialueenaan hallitsemaan Syyriaan harvaan asutetun Khaburjoen alueelle. Tall Tamriin asettuneet assyrialaiset rakennuttivat paikalle Neitsyt Marian kirkon 1930-luvulla. Tall Tamrin nykyinen kirkko rakennettiin vanhan paikalle 1980-luvulla. Kirkon lähelle on rakennettu 1970-luvulla myös moskeija paikkakunnan islaminuskoisen väestönosan kasvaessa.

Äärijärjestö Isisin joukot iskivät Khaburin assyrialaisiin kyliin vuonna 2015. Tall Tamrista ja muista kylistä otettiin satoja panttivankeja, joiden  valtaosa vapautettiin lopulta neuvottelujen kautta. Myöhemmin paikkaa hallitsi kurdien YPG, kunnes Syyrian armeijan joukot ottivat kaupungin haltuunsa Turkin ja sen tukemien Syyrian kapinallisten aloitettua hyökkäyksen Pohjois-Syyriaan lokakuussa 2019.

## Väestö
Tall Tamrin asukasluku oli Syyrian vuoden 2004 väestönlaskennan mukaan 7&nbsp;285. Vuonna 1994 vastaava lukema oli 5&nbsp;216 ja vuonna 1940 1&nbsp;244. Kylän nykyisten asukkaiden enemmistö on kurdeja ja aloilleen asettuneita beduiineja. Assyrialaiset muodostavat noin 20&nbsp;% kaupungin nykyisistä asukkaista.

## Lähteet
Kresoliftaleiini

**Kresoliftaleiini** (C22H18O4) eli **o-kresoliftaleiini** on ftaleiinirakenteinen aromaattinen orgaaninen yhdiste. Yhdistettä voidaan käyttää esimerkiksi analyyttisessä kemiassa reagenssina.

## Ominaisuudet, valmistus ja käyttö
Huoneenlämpötilassa kresoliftaleiini on valkoista tai ruskehtavaa kiteistä ainetta. Yhdiste liukenee hieman veteen ja paremmin etanoliin tai 2-metoksietanoliin. Aineen liuokset ovat pH-indikaattoreita ja muuttuvat väriltään värittömistä violetinpunaisiksi pH-alueella 8,2–9,8.

Kresoliftaleiinia valmistetaan o-kresolin ja ftaalianhydridin reaktiolla. Katalyyttinä käytetään sinkkikloridia. 

Kresoliftaleiinia käytetään pH-indikaattorina ja kalsiumpitoisuuden määrittämiseen. Se on ainesosa myös eräissä musteissa ja liimoissa.

## Lähteet
Conor Geekie

**Conor Geekie** (s. 5. toukokuuta 2004 Strathclair, Manitoba) on kanadalainen jääkiekkoilija, pelipaikaltaan keskushyökkääjä. Geekie edustaa NHL-joukkue Tampa Bay Lightningia.

Ennen NHL-uraansa Geekie pelasi WHL-juniorisarjassa Winnipeg Icen ja Swift Current Broncosin joukkueissa. Arizona Coyotes varasi hänet ensimmäisellä kierroksella 11. varausvuorolla . Kesäkuussa 2024 Utah Hockey Club kauppasi Geekien, Janis Moserin, seitsemännen kierroksen varausvuoron vuoden 2024 varaustilaisuudessa ja toisen kierroksen varausvuoron vuoden 2025 varaustilaisuudessa Lightningiin vaihdossa  Mihail Sergatšoviin. Geekie on pelannut yhden NHL:n runkosarjan ottelun ilman tehopisteitä.  Tilastot päivitetty 12. lokakuuta 2024.

## Lähteet
Jiri Koski

**Jiri Koski** (s. 20. huhtikuuta 1995) on suomalainen jalkapallomaalivahti, joka pelaajaurallaan on viimeksi edustanut Veikkausliigassa pelaavaa FC KTP:tä Kaudella 2026 hän toimii PPJ:n miesten edustusjoukkueen päävalmentajana.

Jiri Koski aloitti jalkapallouransa Jyväskylässä junioriseuroinaan FC Vaajakoski ja JJK Jyväskylä. Hän oli JJK:n Veikkausliigan ykkösjoukueen varamaalivahtina, mutta peliaikaa ei silloin vielä tullut Veikkausliigassa.

Jiri Koski oli useissa seuroissa varamaalivahdin roolissa ennen kuin pääsi ykkösmaalivahdiksi Kakkosessa pelanneeseen Atlantis FC:hen kausiksi 2014-2015. Vuonna 2016 hän pelasi HJK:n organisaatiossa; pääosin Klubi 04:n Kakkosen pelejä. Hän kävi kerran HJK:n Veikkausliigajoukkueen maalin suulla, kun tuli vaihdosta maaliin 17. lokakuuta 2016 käytyyn peliin Ilves-HJK. Kaudella 2017 hän siirtyi Kotkaan FC KTP:n maaliin. Hän oli kauden paras Kakkosen A-lohkon maalivahti ja oli nostamassa FC KTP:tä Ykköseen, jossa hän pelasi kaudet 2018 ja 2019. Kaudella 2020 hän oli Ykkösessä pelanneen Ekenäs IF:n maalilla siirtyen kaudeksi 2021 IF Gnistaniin, jossa hän on pelannut kolme kautta Ykkösessä ja kaudella 2024 Veikkausliigaan nousseessa IF Gnistanissa.

Jiri Koski on pelannut Veikkausliigaa kahdessa joukkueessa (HJK ja Gnistan) kaikkiaan yhdeksän liigapeliä. Hänellä on tilillä Suomen kaksi U17-ikäluokan maaottelua vuosilta 2011-2012.

## Saavutukset
* A-nuorten Suomen mestari 2012 JJK Jyväskylän riveissä
* Kuukauden pelaaja Ykkösessä huhtikuussa 2023

## Asiasta muualla
* Jiri Koski veikkausliiga.com sivustolla

## Viitteet
Ahmad Pejman

**Ahmad Pejman** (; 1935 Lar – 29. elokuuta 2025 Santa Monica) oli iranilainen säveltäjä. Hän teki suurimman osan työstään synnyinmaassaan, mutta asui Los Angelesissa Yhdysvalloissa.

Pejman suoritti musiikkiopintoja Wienissä. Hänen opettajiinsa kuului Thomas Christian David. Pejman opiskeli valmistumisensa jälkeen Columbian yliopistossa, mutta joutui keskeyttämään filosofian tohtorin arvoon tähdänneet opinnot, sillä Iran lopetti islamilaisen vallankumouksen jälkeen ulkomaille lähetettyjen opiskelijoiden opintojen tukemisen. Pejman asui perheineen Yhdysvalloissa vuodesta 1976 ja työskenteli vuosien ajan New Yorkissa, mutta palasi 1990-luvun alkupuolella Iraniin. Hänen tuotantoonsa kuuluu muun muassa näyttämömusiikkia, kuten balettia ja oopperaa. Pejman teki musiikkia monien iranilaisten ohjaajien, kuten Majid Majidin, Bahman Farmanaran, Rakhshan Banietemadin ja Mohsen Makhmalbafin elokuviin. Hän on tehnyt yhteistyötä Tehrangeles-yhteisöön kuuluvien muusikoiden kanssa.

Pejman teki sovitukset Dariush Eghbalin albumiin *Khamosh Namirid* ja sävelsi kolme sen lauluista. Hän omaksui musiikkiinsa persialaisen kirjallisuuden vaikutteita.

## Lähteet

## Aiheesta muualla
*
Runar Forsius

**Runar Forsius** (10. lokakuuta 1884 Hamina – 31. lokakuuta 1935 Helsinki) oli suomalainen lääkäri ja hyönteistieteilijä.

Runar Forsiuksen vanhemmat olivat kouluneuvos Walter Woldemar Forsius ja Emilia (Mili) Sofia Lilius. Hän pääsi ylioppilaaksi 1902 (Nya svenska samskolan i Helsingfors) ja hän valmistui lääketieteen kandidaatiksi 1912 ja lääketieteen lisensiaatiksi 1914. Forsius toimi kulkutautisairaalan apulaislääkärinä 1914–1927, oli Käpylän aluelääkärinä 1927 sekä vuodesta 1927 alkaen Töölön aluelääkärinä kuolemaansa asti. Forsius toimi myös koululääkärinä Helsingin ruotsalaisissa oppikouluissa. Hän oli sotilaslääkärinä 1918—1923 ja suojeluskuntalääkärinä 1923–1927, jolloin hän toimi lääkintäkomppanian päällikkönä Helsingin suojeluskunnassa. Forsius oli myös Helsingin VPK:n lääkäri. 

Forsius harrasti hyönteistutkimusta ja oli Helsingin Entomologiseh Yhdistyksen perustajia ja sen monivuotinen puheenjohtaja. Forsius oli tunnettu etenkin lehtipistiäisten tutkijana. Hän julkaisi tutkimuksia hyönteistieteen alueelta ja otti osaa entomologisim kongresseihin Kööpenhaminassa ja Oslossa. Forsius oli useiden suomalaisten ja ulkomaisten tieteellisten seurojen jäsen.

Runar Forsius oli naimisissa vuodesta 1918 Saima Alexandra Granitin kanssa. Heidän poikansa oli silmälääkäri, perinnöllisyystieteilijä ja professori Henrik Forsius.

## Julkaisuja
* *Verzeichnis der bisher aus dem Lojo-Gebiete bekannt gewordenen Tenthredinoiden: nebst einer Übersicht sämmtlicher in Finland festgestellter Arten*. Acta Societatis pro fauna et flora Fennica, 46, 4. Societas pro fauna et flora Fennica, Helsingfors 1919
* *Hymenoptera: Tenthredinoiden und Oryssoiden. Über einige brasilianische Tenthredinoiden des Naturhistorischen Museums zu Stockholm*. Arkiv för zoologi, A, 17, 27. Almqvist & Wiksell, Stockholm 1925
* *Über einige ostasiatische Macrophya-Arten*. Acta Societatis pro fauna et flora Fennica, 56, 4. Societas pro fauna et flora Fennica, Helsingfors 1925
* *Tenthredinoidea*. Arkiv för zoologi, A, 19, 11. Dr E. Mjöbergs zoological collections from Sumatra, 5. Almqvist & Wiksell, Stockholm 1927
* *Tenthredinoiden aus China eingesammelt von Herrn Dir. Kj. Kolthoff 1921*. Arkiv för zoologi, A, 19, 10. Almqvist & Wiksell, Stockholm 1927
* *Tenthredinoidea*. Arkiv för zoologi, B, 20, 5. Entomologische Ergebnisse der schwedischen Kamtchatka-Expedition 1920-1922, 19. Almqvist & Wiksell, Stockholm 1929
* *Inventa entomologica itineris Hispanici et Maroccani, quod a. 1926 fecerunt Harald et Håkan Lindberg. 3, Über die von Mag.phil. Håkan Lindberg in Marocco gesammelten Tenthredinoiden, nebst einigen Bemerkungen über die Tenthredinoidenfauna Nordafrikas*. Commentationes biologicae, 3, 8. Finska vetenskaps-societeten, Helsingfors 1930
* *Inventa entomologica itineris Hispanici et Maroccani, quod a. 1926 fecerunt Harald et Håkan Lindberg. 10, Über die von Mag.phil. Håkan Lindberg in Spanien gesammelten Tenthredinoiden*. Commentationes biologicae, 3, 15. Finska vetenskaps-societeten, Helsingfors 1931

## Lähteet
Vahdat-sali

**Vahdat-sali** () on Teheranissa Iranissa sijaitseva salikompleksi, jota on käytetty muun muassa oopperan, baletin ja musiikkiteatterin esityksiin. Kompleksi koostuu pääsalista ja pienemmästä salista.

Vahdat-sali tunnettiin aiemmin nimellä Roudaki-sali, joka oli johdettu Rudakin nimestä. Rakennustyöt aloitettiin vuonna 1957, ja sali avattiin marraskuussa 1967. Arkkitehti oli Eugene Aftandilian, joka suunnitteli rakennuksen Wienin valtionoopperan salin mallin mukaan. Rakennuksen tilasi Iranin senaikainen kulttuuri- ja taideministeriö.

## Lähteet
Jett Luchanko

**Jett Luchanko** (s. 21. elokuuta 2006 London, Ontario, Kanada) on kanadalainen jääkiekkoilija, pelipaikaltaan keskushyökkääjä. Luchanko edustaa NHL-joukkue Philadelphia Flyersia. 

Ennen NHL-uraansa Luchanko pelasi OHL-juniorisarjassa Guelph Stormin joukkueessa. Philadelphia Flyers varasi hänet ensimmäisellä kierroksella 13. varausvuorolla . Luchanko on pelannut yhden NHL:n runkosarjan ottelun ilman tehopisteitä. Uran tilastot päivitetty 12. lokakuuta 2024.

## Lähteet
Painin maailmanmestaruuskilpailut 1998 (vapaapaini)

**Vuoden [[Urheiluvuosi 1998|1998]] miesten [[vapaapaini]]n [[Painin maailmanmestaruuskilpailut|maailmanmestaruuskilpailut]]** järjestettiin 8.–11. syyskuuta 1998 Teheranissa, Iranissa. Kisoissa painittiin kahdeksassa painoluokassa alle 54-kiloisista alle 130-kiloisiin. Isäntämaa Iran voitti kolme kultamitalia, ja muut kultamitalimaat olivat Yhdysvallat, Bulgaria, Armenia, Venäjä ja Kuuba.

## Lähteet
*
Abbas Jadidi

**Abbas Jadidi** (; s. 13. tammikuuta 1969 Teheran) on iranilainen painija. Hän saavutti vapaapainissa olympiahopeaa vuonna 1996 ja voitti maailmanmestaruuden vuonna 1998.

Jadidi voitti alun perin maailmanmestaruuden vapaapainin alle 90-kiloisten sarjassa Torontossa 1993 mutta menetti mestaruutensa dopingkäryn seurauksena. Kilpailukieltonsa jälkeen hän saavutti MM-pronssia alle 100-kiloisten sarjassa Atlantassa 1995. Atlantan olympialaisissa 1996 hän hävisi alle 100-kiloisten loppuottelussa yhdysvaltalaiselle Kurt Anglelle tuomaripääröksellä suorituspisteiden oltua tasan ja sai hopeamitalin. Jadidi voitti maailmanmestaruuden alle 97-kiloisten sarjassa Teheranissa 1998. Samana vuonna hän voitti kultaa Aasian kisoissa. Vuonna 1999 hän saavutti pronssia alle 130-kiloisten sarjassa Ankaran MM-kilpailuissa. Sydneyn olympialaisissa 2000 hän sijoittui alle 130-kiloisten sarjassa neljänneksi.

## Lähteet
Painin maailmanmestaruuskilpailut 1999 (vapaapaini)

**Vuoden [[Urheiluvuosi 1999|1999]] miesten [[vapaapaini]]n [[Painin maailmanmestaruuskilpailut|maailmanmestaruuskilpailut]]** järjestettiin 7.–11. lokakuuta 1999 Ankarassa, Turkissa. Kisoissa painittiin kahdeksassa painoluokassa alle 54-kiloisista alle 130-kiloisiin. Venäjä voitti kaksi kultamitalia, ja muut kultamitalimaat olivat Etelä-Korea, Turkki, Ukraina, Kanada, Kuuba ja Yhdysvallat.

## Lähteet
*
Shushtarin vedensiirtojärjestelmä

**Shushtarin vedensiirtojärjestelmä** on muinainen kanavajärjestelmä Iranissa Khūzestānin maakunnassa. Se koostuu kahdesta pääkanavasta, jotka tuovat vettä Karun-joelta Shustarin kaupunkiin ja sitä ympäröiville viljelmille.

Järjestelmä on rakennettu 400-luvulla eaa. ja osia siitä on edelleen käytössä. Se on mahdollistanut hedelmätarhojen istutuksen ja maanviljelyn 40 000 hehtaarin alueella kaupungin eteläpuolella. Sen lisäksi järjestelmää on käytetty kaupungin vesihuoltoon, liikenteeseen, vesimyllyjen voimanlähteenä ja puolustusjärjestelmänä. 

Järjestelmän osia ovat Gargarin ja Dariunin kanavat, neljä padon ja sillan yhdistelmää jotka toimivat sekä kulkureitteinä että vedenkorkeuden säätelyssä, kolme muuta patoa, vesimyllyjen ja niitä pyörittävien vesiputousten järjestelmä sekä Salasarin linna valvonta- ja komentokeskuksena ja Kolah Farangin torni, josta voitiin tarkkailla veden virtausta. 

## Lähteet
Alireza Haghighi

**Alireza Haghighi** (; s. 2. toukokuuta 1988 Teheran) on iranilainen jalkapalloilija, pelipaikaltaan maalivahti. Hän on pituudeltaan 193-senttimetrinen. Hän on pelannut kotimaansa lisäksi Venäjällä, jossa hän jäi varamaalivahdin rooliin, Portugalissa ja Ruotsissa. Hän on pelannut Iranin A-maajoukkueessa 23 ottelua.

Haghighi on pelannut Iranin pääsarjassa 196 ottelua Persepolisin, Nassajin, Gol Gohar Sirjanin ja viimeksi kaudella 2023–2024 Havadarin joukkueessa. Hän siirtyi kesällä 2011 venäläisseura Rubin Kazaniin mutta pelasi siellä virallisissa otteluissa vain yhden Venäjän cupin ottelun syyskuussa 2015. Hän pelasi lainalla Portugalissa toisen sarjatason Covilhãssa alkuvuonna 2014 ja pääsarjajoukkue Penafielissa kaudella 2014–2015, jolloin hän pelasi 22 Portugalin liigan ottelua. Tammikuussa 2016 hän siirtyi portugalilaisseura Marítimoon, jossa hän pelasi neljä liigaottelua. Maaliskuusta 2017 toukokuuhun 2018 Haghighi pelasi Ruotsissa Eskilstunan ja Sundsvallin joukkueissa, joista ensin mainitussa hän pelasi 17 Allsvenskanin ottelua. Haghighi palasi runsaan vuoden pelitauon jälkeen syksyllä 2019 Iranin pääsarjaan.

Haghighi pelasi useissa Iranin nuorisomaajoukkueissa. Hän pelasi Iranin A-maajoukkueessa ensimmäisen kerran lokakuussa 2011 oltuaan sitä ennen jo vuoden ajan maajoukkueen varamaalivahtina. MM-kilpailuissa 2014 hän pelasi ykkösmaalivahtina joukkueensa kaikki kolme ottelua. Hän pelasi kaikkiaan 23 A-maaottelua, joista viimeisen kesäkuussa 2016. Vielä vuonna 2017 hän oli maajoukkueen mukana varamaalivahtina.

## Lähteet
Painin maailmanmestaruuskilpailut 2002 (vapaapaini)

**Vuoden [[Urheiluvuosi 2002|2002]] miesten [[vapaapaini]]n [[Painin maailmanmestaruuskilpailut|maailmanmestaruuskilpailut]]** järjestettiin 5.–7. syyskuuta 2002 Teheranissa, Iranissa. Kisoissa painittiin seitsemässä painoluokassa alle 55-kiloisista alle 120-kiloisiin. Venäjä voitti kaksi kultamitalia, ja muut kultamitalimaat olivat Kuuba, Armenia, Ukraina, Iran ja Georgia. Alkuperäisistä mitalisteista hylättiin dopingtestissä paljastuneen kiellettyjen aineiden käytön vuoksi alle 60-kiloisten sarjassa kultaa voittanut turkkilainen Harun Doğan ja alle 74-kiloisissa pronssia saanut turkkilainen Ahmet Gülhan.

## Lähteet
*
Jesse Salmenautio

**Jesse Salmenautio** (s. 11. elokuuta 2001) on suomalainen autourheilija. Salmenautio kilpailee Lamborghini Super Trofeo -sarjassa ja on ajanut muun muassa Intercontinental GT Challenge, Prototype Cup Germany ja Asian Le Mans Series -sarjoissa. Salmenautio on ajanut myös Italian ja ADACin Formula 4 -luokan sarjoissa.

## Lähteet
Amir Ali Hajizadeh

**Amir Ali Hajizadeh** ( 1961/1962 Teheran – 13. kesäkuuta 2025) oli iranilainen kenraali.

Hajizadeh’n vanhemmat olivat alun perin kotoisin Karajin kaupungista. Hajizadeh sai hallinnon alalla maisterin oppiarvon. Hän liittyi Iranin vallankumouskaartiin Irakin–Iranin sodan sytyttyä. Hän pääsi sen palveluksessa ollessaan Hassan Tehrani Moghaddamin suojatiksi. Hajizadeh nimitettiin Iranin vallankumouskaartin ilmavoimien varakomentajaksi vuonna 2005 ja komentajaksi vuonna 2009. Hänestä tuli Iranin vallankumouskaartin ilma- ja avaruusvoimien johtaja sen perustamisen yhteydessä vuonna 2009.

Hajizadeh’n komennuksessa olleet joukot pudottivat Ukraine International Airlinesin lennon 752 tammikuussa 2020. Surmansa sai 176 ihmistä. Israelin silloinen puolustusministeri syytti Hajizadeh’a vuonna 2021 toimimisesta kymmenien alueella tehtyjen terrorististen rikosten taustavaikuttajana. Hänestä raportoitiin havaintoja Syyrian-vierailuilla vuosina 2019 ja 2020. Lokakuussa 2024 Hajizadeh sai Ali Khameneilta Fath-kunniamerkin Israeliin kohdistetuista ohjusiskuista.

Hajizadeh kuoli Israelin tekemässä ilmaiskussa 13. kesäkuuta 2025. Israel suoritti tuolloin suuren ilmaiskuoperaation Iranin ydinohjelmaa, sotilaskohteita ja sotilasjohtoa vastaan.

## Lähteet
Persialaiset karavaaniseraljit

**Persialaiset karavaaniseraljit** on vuonna 2023 luotu Unescon maailmanperintökohde, johon kuuluu 54 karavaaniseraljia eri puolilla nykyistä Irania. Karavaaniseraljit olivat tienvarsimajataloja, jotka tarjosivat suojaa, ruokaa ja vettä karavaaneille, pyhiinvaeltajille ja muille matkailijoille. Karavaanseralien sijainnit määräytyivät juomaveden saatavuuden, maantieteellisten olosuhteiden ja turvallisuusnäkökohtien perusteella. Maailmanperintökohteeseen valittuja seraljeja pidetään  arvokkaimpina esimerkkeinä Iranin lukuisista karavaaniseraljeista, ja ne ilmentävät monenlaisia arkkitehtonisia tyylejä, ilmasto-olosuhteisiin sopeutumista ja rakennusmateriaaleja, jotka ovat levinneet tuhansien kilometrien alueelle ja joita on rakennettu vuosisatojen ajan. Yhdessä ne esittelevät karavaaniseraljien kehitystä ja verkostoa Iranissa historian eri vaiheissa.

## Esimerkkejä seraljeista

File:کاروانسرای دیرگچین قم، با قدمت ساسانی، میراث ملی 20.jpg|Deyr-e Gachin, Qomin provinssi
File:14کاروانسرای چاله سیاه.jpg|Sheikhali Khān
File:کاروانسرای رشتی عقدا 2.jpg| Rashti
File:Fort Borazjan.jpg| Borāzjān


## Lähteet
Khosro Heydari

**Khosro Heydari** (; s. 14. syyskuuta 1983 Teheran) on iranilainen jalkapalloilija, jonka pelipaikka oli oikealla laidalla. Hän on pituudeltaan 174-senttimetrinen. Hän pelasi koko seurajoukkueuransa Iranissa. Hän pelasi Iranin A-maajoukkueessa 60 ottelua vuosina 2007–2015.

Heydari pelasi Iranin pääsarjassa 404 ottelua, joissa hän teki kuusi maalia. Hän edusti vuodesta 2002 vuoteen 2019 kestäneellä pääsarjaurallaan Aboomoslemia, Paykania, PAS Teherania, PAS Hamedania, Esteghlalia ja Sepahania. Hän voitti Iranin liigamestaruuden Esteghlalin joukkueessa vuosina 2009 ja 2013 ja Sepahanin joukkueessa vuonna 2011 sekä Iranin cupin Esteghlalin joukkueessa vuosina 2012 ja 2018.

Heydari pelasi Iranin A-maajoukkueessa ensimmäisen kerran kesäkuussa 2007. Hän pelasi MM-kilpailuissa 2014 joukkueensa kaikki kolme ottelua, joista yhden avauskokoonpanossa. Hän pelasi kaikkiaan 60 A-maaottelua, joista viimeisen marraskuussa 2015.

## Lähteet
Jalal Hosseini

**Jalal Hosseini** (; s. 3. helmikuuta 1982 Bandar-e Anzali) on iranilainen jalkapalloilija, pelipaikaltaan keskuspuolustaja. Hän on pituudeltaan 182-senttimetrinen. Hän pelasi kotimaansa lisäksi yhden kauden Qatarissa. Hän pelasi Iranin A-maajoukkueessa 114 ottelua vuosina 2007–2018.

Hosseini pelasi Iranin pääsarjassa 484 ottelua, joissa hän teki 23 maalia, ja Qatarin pääsarjassa 25 ottelua tekemättä maaleja. Hän edusti vuodesta 2002 vuoteen 2022 kestäneellä pääsarjaurallaan Iranissa Malavania, Saipaa, Sepahania, Persepolista ja Naft Teherania sekä Qatarissa Al Ahlia. Hän voitti Iranin liigamestaruuden Saipan joukkueessa vuonna 2007, Sepahanin joukkueessa vuosina 2010, 2011 ja 2012 sekä Persepolisin joukkueessa vuosina 2017, 2018, 2019, 2020 ja 2021. Hän voitti Iranin cupin Persepolisin joukkueessa vuonna 2019.

Hosseini pelasi Iranin A-maajoukkueessa ensimmäisen kerran helmikuussa 2007. Hän pelasi MM-kilpailuissa 2014 täyden peliajan joukkueensa kaikissa kolmessa ottelussa. Hän pelasi kaikkiaan 114 A-maaottelua, joista viimeisen toukokuussa 2018. Hän teki maaotteluissaan kahdeksan maalia.

## Lähteet
Pejman Montazeri

**Pejman Montazeri** (; s. 6. syyskuuta 1983 Ahvāz) on iranilainen jalkapalloilija, pelipaikaltaan puolustaja. Hän on pituudeltaan 185-senttimetrinen. Hän pelasi kotimaansa lisäksi Qatarissa. Hän pelasi Iranin A-maajoukkueessa 51 ottelua vuosina 2008–2019.

Montazeri pelasi Iranin A-maajoukkueessa ensimmäisen kerran vuonna 2008. Hän pelasi MM-kilpailuissa 2014 täyden peliajan joukkueensa kaikissa kolmessa ottelussa ja oli vaihtopelaajana MM-kilpailuissa 2018. Hän pelasi kaikkiaan 51 A-maaottelua, joista viimeisen vuonna 2019. Hän teki A-maaotteluissaan yhden maalin.

## Lähteet
Jake Dunwoody

**Jake Dunwoody** (s. 28. syyskuuta 1998 Glossop, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Veikkausliiga-joukkue AC Oulua.

Dunwoody kävi Manchester Cityn nuorisoakatemian ja 16-vuotiaasta Stoke Cityn nuorisoakatemian, jonka jälkeen siirtyi Stoke Cityn kirjoille kuitenkin pelaten lainalla Leek Townin ja Curzon Ashtonin riveissä, jotka olivat Englannin liigajärjestelmän ulkopuolisia joukkueita. Kaudella 2020 hän teki sopimuksen Irlannin pääsarjan Derry Cityn kanssa.

Kaudella 2021 Dunwoody siirtyi Suomeen. Hänen ensimäinen seuransa oli Helsingin IFK, jossa hän pelasi yhden kauden 2021. Sen jälkeen hän siirtyi Seinäjoelle SJK:n riveihin, jossa pelasi kaksi kautta. Kaudella 2024 hän pelasi AC Oulussa. Kaikkiaan Dunwoody on pelannut kolmessa suomalaisjoukkueessa Veikkausliigaa sadan ottelun verran ja tehnyt niissä seitsemän maalia.

Dunwoody on pelannut 15 ottelua Pohjois-Irlannin alle 21-vuotiaiden jalkapallomaajoukkueessa ja tehnyt niissä yhden maalin.

## Lähteet
Valenin kirkko

**Valenin kirkko** () on Kvinnheradin kunnassa Norjassa sijaitseva puukirkko vuodelta 1978.
## Lähteet

## Aiheesta muualla
Holmedalin kirkko (Askvoll)

**Holmedalin kirkko** () on Askvollin kunnassa Vestlandin läänissä Norjassa sijaitseva puinen pitkäkirkko vuodelta 1868.
## Lähteet

## Aiheesta muualla
Holmedalin kirkko

**Holmedalin kirkko** voi tarkoittaa seuraavia:

* Holmedalin kirkko, kirkko Askvollin kunnassa Norjassa
* Holmedalin kirkko, kirkko Kvinnheradin kunnassa Norjassa
Persian qanatit

**Persian qanatit** on vuonna 2016 luotu Unescon maailmanperintökohde, johon kuuluu yksitoista qanatia eli maanalaista akveduktia eri puolilla nykyistä Irania. Muinainen qanat-järjestelmä on ollut käytössä Iranin kuivilla alueilla, jossa vettä maanalaisia tunneleita pitkin painovoiman avulla, usein useiden kilometrien päähän. Maailmaperintökohteeseen kuuluvat yksitoista qanaattia sisältävät työntekijöiden lepoalueita, vesialtaita ja vesimyllyjä. Edelleen käytössä oleva perinteinen kunnallinen hallintajärjestelmä mahdollistaa veden oikeudenmukaisen ja kestävän jakelun. Qanatit kertovat kulttuuriperinteistä ja sivilisaatioista kuivilla autiomaa-alueilla.

## Lähteet
Navid Negahban

**Navid Negahban** (; s. 2. kesäkuuta 1968 Mashhad) on iranilaissyntyinen näyttelijä.

Negahban aloitti näyttelemisen koulun näytelmissä 8-vuotiaana. Hän pakeni Iranista islamilaista vallankumousta vuonna 1985 ja vietti aluksi aikaa Turkissa sekä Bulgariassa. Hän aloitti uransa näyttelijänä Saksassa. Negahban muutti vuonna 1993 Yhdysvaltoihin. Hänet tunnetaan rooleistaan muiden muassa elokuvissa *[[12 Strong]]* ja *[[Charlie Wilsonin sota]]* sekä televisiosarjoissa *[[24 (televisiosarja)|24]]*, *[[Isänmaan puolesta (televisiosarja)|Isänmaan puolesta]]* ja *[[Legion (televisiosarja)|Legion]]*. Negahban esiintyi myös Sulttaanina *[[Aladdin (vuoden 2019 elokuva)|Aladdinissa]]* (2019).

## Lähteet

## Aiheesta muualla
*
Kviteseidin kirkko

**Kviteseidin kirkko** () on Kviteseidin kunnassa Norjassa sijaitseva kivinen pitkäkirkko vuodelta 1915.
## Lähteet

## Aiheesta muualla
Reza Zarrab

**Reza Zarrab** (, ; s. 1983 Teheran) on iranilaissyntyinen rahanpesijä.

Zarrab on iranilaisen liikemies Hossein Zarrabin poika. Hän aloitti liiketoiminnan Turkissa noin vuonna 2008 saatuaan maan kansalaisuuden. Zarrab oli osallinen vuoden 2013 Turkin korruptioskandaaliin ja oli kahden kuukauden ajan vangittuna. Recep Tayyip Erdoğan piti tutkintaa oikeudellisena vallankaappauksena. Zarrab pidätettiin Yhdysvalloissa vuonna 2016, mutta hän suostui todistajaksi Turkin hallinnon toimijoita ja Halkbankia vastaan. Zarrab palveli rahanpesijänä keskeisimmin Irania, jota hän auttoi pakotteiden kiertämisessä. Yhdysvaltalaisten syyttäjien mukaan hän pesi Iranille rahaa vähintään 20 miljardin dollarin arvosta vuosina 2010–2015. Zarrabin mukaan hänen toimintaansa olivat mukana sallimassa tai mahdollistamassa Recep Tayyip Erdoğan ja Zafer Çağlayan. Yhdysvaltalaisten syyttäjien mukaan Berat Albayrak ohjeisti turkkilaisia virkamiehiä jatkamaan kyseenalaisten rahansiirtojen sallimista Zarrabin tilien ja Iranin välillä myös vuonna 2013 tehdyn pidätyksen jälkeen.

Rudy Giuliani lobbasi sen puolesta, että Zarrab vapautettaisiin vaihtamalla hänet Turkissa terrorismisyytösten nojalla pidätettyyn pastori Andrew Brunsoniin. Rex Tillerson hylkäsi idean Donald Trumpin kiinnostuksesta huolimatta vuonna 2017. Zarrabin varat Turkissa jäädytettiin ja hänet julistettiin ei-toivotuksi henkilöksi, koska hän antoi Erdoğania kohtaan raskauttavan todistuksen. Zarrab siirsi rahaa myös venäläisille asiakkaille. Osa rahansiirroista kytkeytyi valtavaan petosvyyhtiin, jonka Sergei Magnitski paljasti.

Zarrab oli naimisissa laulaja, näyttelijä Ebru Gündeşin kanssa, mutta Gündeş haki avioeroa vuonna 2016 tehdyn pidätyksen jälkeen.

## Lähteet
Shakkii

**Shakkii** on suomalainen hip hop -duo, jonka muodostavat rap-artisti Joosu J sekä rap-artisti ja tuottaja Aksim. Shakkiin debyttisingle ”23 leukaa” julkaistiin marraskuussa 2021. Heidän debyytti-EP *[[Kirahvi (EP)|Kirahvi]]* julkaistiin vuonna 2022.

Shakkiin debyyttialbumi *[[Pelaa shakkii]]* julkaistiin 3. lokakuuta 2024. Albumin seitsemäs single ”Makaveli”, jossa vierailee Gettomasa, nousi Spotifyn Suomen Top 50 -listalle, korkeimmillaan sijalle 12. Albumilla vierailevat myös muun muassa Are, Röge, Lyttä ja Gracias.

## Diskografia
### Studioalbumi
* 
### EP
* 
### Singlet
* ”23 leukaa” (2021)
* ”Punaiset siivet” (2022)
* ”Diana (feat. Stepa)” (2022)
* ”Haaremi / Klaani” (tuplasingle, 2023)
* ”Rio” (2023)
* ”Vespa (feat. Lyttä) / Vadelma” (tuplasingle, 2023)
* ”Sattumaa” (2024)
* ”Pooloo ja fiilaa (feat. Röge ja Wayne Amor)” (2024)
* ”Leija” (2024)
* ”Makaveli (feat. Gettomasa)” (2024)

## Lähteet
Jaime Moreno (1995)

**Jaime José Moreno Ciorciari** (s. 30. maaliskuuta 1995 Puerto La Cruz, Venezuela) on venezuelalais-nicaragualainen jalkapalloilija, pelipaikaltaan hyökkääjä. Hän edustaa Veikkausliiga-joukkue SJK:ta.

## Ura seurajoukkueissa

Jaime Moreno aloitti jalkapallouransa synnyinmaassaan Venezuelassa, josta hän siirtyi vuonna 2015 Espanjaan. Espanjassa hän pelasi kolmanneksi ja neljänneksi korkeimmalla sarjatasolla vuosina 2015-2019. Vuonna 2019 hän pelasi lyhen aikaa Venezuelassa ennenkuin siirtyi Nicaraguaan, jossa hän pelasi kausina 2019-2022. Kaudella hän pelasi vielä Paraguayssä. 

Moreno saapui keväällä 2023 Suomeen Veikkausliigan SJK:n riveihin, jossa hän on pelannut kaksi kautta.

## Ura maajoukkueessa

Jaime Moreno pelasi aluksi Venezuelan poikien maajoukkueessa ennen kuin valitsi nicaragualaisen isänsä maajoukkueen, jossa hän on pelanut kaudesta 2016 lähtien Nicaraguan A-maajoukkueessa niin, että lokakuuhun 2024 mennessä hän on pelannut 38 maaottelua ja tehnyt 12 maalia.

### Saavutukset

* Veikkausliigan kuukauden pelaaja kesäkuussa 2024.

## Lähteet
Safi al-Dinin hauta

**Safi al-Dinin hauta** on šeikki Safi al-Din Ardabilin haudalle rakennettu rakennusryhmä Ardabīlissa Iranissa. Tämä 1500-luvun alun ja 1700-luvun lopun välisenä aikana rakennettu suufilaisuuden hengellinen keskus käyttää perinteisiä iranilaisia arkkitehtonisia muotoja maksimoidakseen käytettävissä olevan tilan erilaisten toimintojen käyttöön (kirjasto, moskeija, koulu, mausoleumi, vesisäiliö, sairaala, keittiöt ja leipomo). Šeikin pyhäkölle vievä reitti on jaettu seitsemään segmenttiin, jotka heijastavat suufi-mystiikan seitsemää vaihetta. Niitä erottaa kahdeksan porttia, jotka edustavat suufilaisuuden kahdeksaa asennetta. Kokonaisuuteen kuuluu hyvin säilyneitä ja runsaasti koristeltuja julkisivuja ja sisätiloja sekä merkittävä kokoelma antiikkiesineitä. Se muodostaa harvinaisen keskiaikaisen islamilaisen arkkitehtuurin kokonaisuuden.

Rakennuskokonaisuus on suufilaisten keskeinen pyhiinvaelluskohde. Se on Unescon maailmanperintökohde vuodesta 2010.

## Lähteet
Marieholm (Eslöv)

**Marieholm** on taajama Eslövin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1&nbsp;741 asukasta vuonna 2021.

## Kuvia

Marieholm, gatuvy 2.jpg|Katunäkymää
Marieholms yllefabriks A-B.jpg|Entinen villatehdas


## Lähteet

## Aiheesta muualla
Stehag

**Stehag** on taajama Eslövin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1&nbsp;332 asukasta vuonna 2021.

## Tunnettuja henkilöitä
* Vilhelm Ekelund (1880–1949), runoilija
* Torgny Schunnesson (s. 1948), dokumentaristi

## Lähteet

## Aiheesta muualla
Çamlıcan moskeija

**Çamlıcan moskeija** () on İstanbulin Bosporinsalmen itäpuoleisessa Üsküdarin piirikunnassa, Çamlıcanmäellä sijaitseva Turkin suurin moskeija. Se avasi ovensa yleisölle 7. maaliskuuta 2019.

Çamlıcan moskeijan pinta-ala on yli 57&nbsp;500 neliömetriä. Moskeija on saanut nimensä Aasian-puoleisen Istanbulin Çamlıca-kukkulalta, jolla se sijaitsee. Moskeijan suunnittelivat arkkitehdit Bahar Mızrak ja Hayriye Gül Totu. Molemmat heistä katsoivat moskeijan ilmentävän kansallisylpeyttä, ja Çamlıcan moskeijaa onkin kutsuttu turkkilaisen kansallistunnon symboliksi. Moskeijaan otettiin mallia osmanien valtakunnan ajan tyylistä ja Sinanilta. Çamlıcan moskeijan rukoussaliin mahtuu 63&nbsp;000 ihmistä. Tiloihin kuuluvat myös museo, galleria, kirjasto, konferenssitila ja taidetyöpajoille omistetut tilat.

Çamlıcan moskeijan pääkupoli sijaitsee 72 metrin korkeudessa, mikä symboloi Turkin 72 etnistä ryhmää. Pääkupoli on 34 metriä leveä, mikä on viittaus paikalliskoodiin 34. Moskeijalla on kuusi minareettia. Ne ulottuvat korkeimmillaan 107,1 metrin korkeuteen. Tällä viitataan Manzikertin taistelun voittoon vuonna 1071. Çamlıcan moskeija on vasta Turkin neljäs kuuden minareetin moskeija Sinisen moskeijan, Sabancın keskusmoskeijan ja Mersinin Muğdatin moskeijan ohella.

Moskeijaan tutustuminen on ilmaista, mutta hyviä tapoja ja käyttäytymissääntöjä tulee noudattaa. Islaminuskoiset saavat vierailla moskeijassa kaikkina aukioloaikoina. Muiden kuin islaminuskoisten tulee poistua rakennuksesta ennen päivittäisten rukoushetkien alkamista.


Istanbul, Turkey (53687638811).jpg|Moskeija Bosporinsalmelta nähtynä.
Büyük Çamlıca Camii.jpg|Moskeijassa on kuusi minareettia.
Çamlıca Mosque front view.jpg|Etujulkisivua.
Intérieur de la mosquée de Çamlıca depuis la porte d'entrée.jpg|Sisänäkymä.
Istanbul Big Çamlıca Mosque interior view from first floor in 2019 1975.jpg| Sisänäkymä.
Çamlıca Mosque, Istanbul Interiror.jpg|Keskuskupolin koristelua.
ÇamlıcaMosque (16).jpg|Mihrab.
Istanbul Big Camlica Mosque june 2019 1933.jpg|Eräs moskeijan ikkunoista.


## Lähteet

## Aiheesta muualla
SpaceX Starship integrated flight test 5

**SpaceX Starship integrated flight test 5** eli **IFT-5** oli Starshipin ja Super Heavyn viides yhteinen koelento. Se suoritettiin 13. lokakuuta 2024. Edellisen lennon onnistumisen myötä SpaceX tavoitteli ensimmäisen kerran kantoraketin laskeutumista takaisin lähtöalustalle. Tavoite saavutettiin, kun Super Heavy saatiin onnistuneesti kiinni laukaisualustan tornin robottivarsilla. Avaruusalus laskeutui Intian valtamereen. 

Lennon lentoprofiilissa Super Heavyn oletuslaskeutumispaikka on Meksikonlahteen. Lennonjohtajan tulee antaa manuaalinen käsky viimeistään ensimmäisen jarrutuspolton (boostback burn) loppuvaiheeseen mennessä, jotta kantoraketti yrittää laskeutumista laukaisualustalle. Toinen varalaskeutumispaikka on tornin viereen maahan. Vasta aivan lennon loppuvaiheessa vaihe ohjaa itsensä torniin.

Starship laskeutui aiotusti Intian valtamereen edellisten lentojen kaltaisella lentoradalla. Alus lähettiin radalle, josta se palaisi ilmakehään automaattisesti ilman jarrutuspolttoa (deorbit burn). Suurimmat muutokset aluksessa ovat sen lämpökilvessä. Lämpökilven laatat ovat uutta mallia, kilvessä on ablatiivinen tukikerros ja siivekkeiden suojausta lisättiin.

30 minuutin laukaisuikkuna alkoi kello 12.00 UTC 13. lokakuuta 2024.

## Lennon vaiheet

## Lähteet

## Aiheesta muualla
* Starship's Fifth Flight Test - SpaceX
* Starship/Super Heavy Flight #5 Prelaunch Preview - Everyday Astronaut
Joy M’Batha

**Joy Nirak Fikile M’Batha** (s. 1994) on ruotsalainen muusikko, jonka esikoissingle ”Kattliv” ilmestyi vuonna 2014. Hänen läpimurtonsa oli Lorentzin kanssa laulettu ”Där dit vinden kommer”. M’Batha on tehnyt kappaleen ”Sekund” SVT:n *[[Ohuella langalla]]* -poliisisarjaan, jossa hänellä oli myös pieni sivurooli. Hän on kotoisin Malmöstä ja asuu nykyisin Kööpenhaminassa.

## Lähteet

## Aiheesta muualla
* Joy M’Bathan jakso Sveriges Radion ''Sommarprat'' -ohjelmassa
SpaceX Starship integrated flight test 4

**SpaceX Starship integrated flight test 4** eli **IFT-4** oli Starshipin ja Super Heavyn neljäs yhteinen koelento. Kantoraketti ja avaruusalus laskeutuivat tavoitellusti meren pintaan ensimmäisen kerran. Yksi Starshipin siiveke paloi läpi ilmakehäänpaluun aikana, mutta alus selvisi silti loppuun asti.

## Lähteet
Torgny Schunnesson

**Harry Gustaf Torgny Schunnesson** (s. 19. syyskuuta 1948 Stehag) on ruotsalainen dokumenttielokuvien ohjaaja, joka yhdessä kuvaaja Jean Hermansonin kanssa havainnoi ruotsalaisten arkea ja työolosuhteita 1980- ja 1990-luvuilla. Vanhojen kirjojen keräilyä harrastava Schunnesson on tullut tunnetuksi myös SVT:n *[[Antikrundan]]*-ohjelmasta, jossa hän toimii asiantuntijana. 
## Dokumentteja
* *Den sista båten* (1983)
* *Båtbyggarnas testamente* (1986)
* *Arbetets döttrar* (1987)
* *Strålande tider* (1989)
* *Himmel över Malmö* (1994)
## Lähteet

## Aiheesta muualla
Elämäni biisi (5. tuotantokausi)

**[[Elämäni biisi]]n viides tuotantokausi.**

Ohjelman viidennen tuotantokauden suorat lähetykset alkoivat Tampereen Mediapoliksesta lauantaina 26.8.2023. Suora finaalilähetys ja Parhaat hitit -konsertti lähetettiin 4.11.2023 Tampereen Nokia-areenalta.

* **Yhtyeen jäsenet, tuotantokausi 5:**
**Kalle Torniainen, rummut
**Lenni-Kalle Taipale, kosketinsoittimet
**Marzi Nyman, kitara
**Joonas Kasurinen, piano
**Joonas Kaikko, lyömäsoittimet/taustalaulu
**Pope Puolitaival, saksofoni/huilut
**Jukka Eskola, trumpetti
**Timo Mynttinen, basso
**Jepa Lambert, taustalaulu
**Janne Viksten

## Europesta Abbaan
*Ensiesitys 26. elokuuta 2023

## Rauhaa, rakkautta ja tähtitiedettä
*Ensiesitys 2. syyskuuta 2023

## Autiotalo ja meripihkahuone
*Ensiesitys 9. syyskuuta 2023

## Huumoria ja haitarinsoittoa
*Ensiesitys 16. syyskuuta 2023.

*Kappaleen *Muistan sua Elaine* säveltäjä Allu Kosonen oli Misa Palanderin äidin isä.

## Rakkaudesta kuulentoihin
*Ensiesitys 23. syyskuuta 2023

## Elämäni kriisi
*Ensiesitys 30. syyskuuta 2023.

## Itämaat, Irlanti ja Italia
*Ensiesitys 7. lokakuuta 2023.

## Anteeksipyytämisen vaikeudesta YYA-sopimukseen
*Ensiesitys 14. lokakuuta 2023.

**Loppukappaleet:**
*Kuolleet lehdet (Henry Theel), (säv. & san. Joseph Kosma, Jacques Prévert, suom. Kullervo; 1951), es. Diandra, Seppo Hovi, Esa Nieminen.
*Can’t Buy Me Love (The Beatles), säv. & san. John Lennon, Paul McCartney, 1964, es. Jore Marjaranta.

## Oota mua [[New York]]issa
*Ensiesitys 21. lokakuuta 2023.

**Loppukappaleet:**
*Bang Bang (Jessie J, Ariana Grande, Nicki Minaj), säv. & san. Max Martin, Savan Kotecha, Ariana Grande, Rickard Göransson, Onika Maraj, 2014.
*Can’t Stop the Feeling! (Justin Timberlake), säv. & san. Justin Timberlake, Max Martin, Shellback, 2016.

## Punainen planeetta
*Ensiesitys 28. lokakuuta 2023.

**Loppukappale:**
*Muisto vain jää (Arthur Prysock), säv. & san. Norman Bergen ja Shelly Coburn, 1965.

## Lähteet
Bülent Ersoy

**Bülent Ersoy** (alun perin *Bülent Erkoç*; s. 9. kesäkuuta 1952) on turkkilainen laulaja.

Ersoy muutti vanhempineen Istanbuliin vuonna 1960. Hän sai musiikkikasvatusta Melahat Parsilta ja Rıdvan Aytanilta. Ersoy teki vuonna 1971 ensimmäisen levytyksensä, joka koostui kahdesta laulusta. Laajempaa suosiota hän sai esiinnyttyään vuonna 1974 Maksim Gazinosussa ja äänitettyään ensimmäisen LP-levynsä. Vuonna 1980 Ersoy vangittiin 45 päiväksi tuomarin halventamisesta Turkin vallankaappauksen aikoihin. Ersoy on transsukupuolinen ja kävi läpi sukupuolenkorjausprosessin Lontoossa vuonna 1981. Sotilasjuntan aikaisessa Turkissa häneltä kiellettiin esiintyminen transsukupuolisuutensa takia. Ersoy asui Saksassa ja Australiassa vuoteen 1988 saakka, mutta jatkoi uraansa Turkissa transvastaisen lain tultua kumotuksi vuonna 1989. Harmaissa susissa toiminut Hacı Tepe ampui Ersoyta lavalla vuonna 1989 tämän kieltäydyttyä laulamasta Harmaiden susien sotamarssia.

Ersoy on pysynyt suosittuna laulajana Turkissa, ja hänestä on tullut sekä kansallisikoni että erityisesti maan seksuaali- ja sukupuolivähemmistöjen yhteisön symboli.

## Lähteet

## Aiheesta muualla
*
Elämäni biisi (6. tuotantokausi)

**[[Elämäni biisi]]n kuudennen tuotantokauden** suorat lähetykset alkoivat Tampereen Mediapoliksesta lauantaina 7.9.2024.

* **Yhtyeen jäsenet:**
** Kalle Torniainen, rummut
** Lenni-Kalle Taipale, kosketinsoittimet
** Timo Kämäräinen, kitara
** Joonas Kasurinen, piano
** Joonas Kaikko, lyömäsoittimet/taustalaulu
** Pope Puolitaival, saksofoni/huilut
** Jukka Eskola, trumpetti
** Timo Mynttinen, basso
** Jepa Lambert, taustalaulu
** Maria Kalaniemi, harmonikka

## Ei itketä lauantaina
*Ensiesitys 7. syyskuuta 2024

## Lännen lokari ja outo tyttö
*Ensiesitys 14. syyskuuta 2024

## Kipinöitä ilmassa
*Ensiesitys 21. syyskuuta 2024

## Jossain Tohlopissa
*Ensiesitys 28. syyskuuta 2024.

## Radio Luxemburg
*Ensiesitys 5. lokakuuta 2024.

## Lentäen tulevaisuuteen
*Ensiesitys 12. lokakuuta 2024.

## Aikakoneella kalliolle kukkulalle
*Ensiesitys 19. lokakuuta 2024.

**Ohjelmasta sanottua:** Ohjelman aloittanut Focus-yhtyeen *Hocus Pocus* sai aikaan paljon kommenteja sosiaalisessa mediassa. Eräs kommentaattori oli kirjoittanut: “No nyt meni ensimmäinen biisi niin syvälle sieluun, että sattuu. Kaikkien aikojen ylivoimainen ykkönen!” Muutenkin jaksoa oli kehuttu kaikkien aikojen parhaaksi.

## Tää ei oo ihan haudan vakavaa
*Ensiesitys 26. lokakuuta 2024.

## Forssasta Los Angelesiin
*Ensiesitys 2. marraskuuta 2024.

## Kaikki tahtoo rakastaa
*Ensiesitys 9. marraskuuta 2024.

**Loppukappale:** Kaikki tahtoo rakastaa (Hector, säv. & san. Hector; 1987).
Seksuaaliterveys

WHO kuvaa seksuaaliterveyttä sukupuelielimiin liittyvänä fyysisenä, henkisenä ja sosiaalisena hyvinvointina. Seksuaali- ja lisääntymisterveyden oikeuksista voidaan käyttää nimikettä SRHR (sexual and reproductive health and rights).

## Seksuaalioikeudet
Seksuaalioikeudet oikeuttavat ihmisen päättää omiin seksuaalisuuteensa liittyvistä asioista. Seksuaalioikeudet ovat suojattuja Suomen lain alla, ja ne ovat keskeisiä ihmisen hyvinvoinnin kannalta.

Seksuaalioikeuksia määritellään ihmisen oikeutena ehkäisyyn, sukupuoli-identiteetin edustamiseen, homoseksuaalisuuteen, seksuaaliväkivallattomuuteen ja turvalliseen aborttiin.

### Ehkäisy
Ehkäisy edistää seksuaaliterveyttä, sillä se poistaa taloudellisen, fyysisen ja henkisen varautumattomuuden riskiä kansalaisille. Raskauden ehkäisykeinoihin kuuluvat tunnetuimmin kondomit ja ehkäisypillerit.

### Seksuaalirikos
Seksuaalirikos on seksuaalinen teko tai teon yrittäminen, joka on tehty toiselle ihmiselle ilman hänen suostumustaan. Väkivallan uhka, petoksen uhka ja uhrin pelottelu lasketaan kaikki pakottamiseksi.

### Ympärileikkaus
Ympärileikkaus on rituaalisesti tai terveydellisesti perusteltu tytön tai pojan sukuelinten silpominen tai mutilaatio. Pojan ympärileikkauksessa esinahka poistetaan.
Tyttöjen ympärileikkauksella on monia muotoja, ja se poistaa kaikki tai osia tytön ulkoisista sukuelimistä.
Suomessa tyttöjen ympärileikkaus on kiellettyä. Poikien ympärileikkaus on ei ole kiellettyä missään maassa, mutta sen nähdään loukkaavan lapsen oikeutta koskemattomuuteen.

#### Naiset ja tytöt

Naisen ympärileikkaus eli FGM (Female genital mutilation tai naisten sukupuolielinten silpominen) ei ole selitettävissä terveydellisistä syistä. Se on uskonnollinen toimenpide joka suoritetaan tytölle 0-15 vuoden iässä. Rituaalia harjoitetaan useissa Afrikan ja Lähi-idän maissa. Tyttöjen ympärileikkausta perustellaan mm. naisten yliseksuaalisuuden hallinnalla, seksitilanteen kokemuksen parantamisella, perinteen jatkamisella ja uskonnolla.

#### Miehet ja pojat
Miesten ympärileikkaus on usein tehty uskonnollisista tai kulttuurisita syistä, mutta ihmiset perustelevat sen olevan myös terveyttä edistävää. Eurooppalaiset asiantuntijat ovat kuitenkin vastustaneet tätä. 

## Seksuaalikasvatus
Seksuaalikasvatus käsittelee ja opettaa seksuaalioikeuksia, ehkäisyn käyttöä ja terveysvaikutuksia, seksitilanteiden navigointia ja omien rajojen ilmaisemista nuorille.

## Katso myös
* Seksuaalisuus
* Seksuaalirikos
* Seksuaali- ja sukupuolivähemmistöjen oikeudet Suomessa
* Seksitauti

## Lähteet

## Aiheesta muualla
* Väestöliitto
* Terveyskylä.fi
Müzeyyen Senar

**Müzeyyen Senar** (16. heinäkuuta 1918 Bursan maakunta – 8. helmikuuta 2015 İzmirin maakunta) oli turkkilainen laulaja.

Senarin vanhempien avioliitto oli riitaisa. Hänellä oli sisko ja veli, jotka olivat häntä vanhempia. Hänen äitinsä jätti miehensä ja muutti Istanbuliin. Senar pysyi isänsä luona kolmen vuoden ajan, kunnes 12-vuotiaana muutti äitinsä luo. Hän sai opetusta ja vaikutteita Kemal Niyazi Seyhunilta, Hayriye Hanımilta, Sadettin Kaynakilta, Selahattin Pınarilta, Lemi Atlılta ja Mustafa Nafiz Irmakilta. Senar esiintyi usein Kemal Atatürkille tämän kutsusta jo 14-vuotiaasta lähtien. Hän aloitti vuonna 1932 myös laulamisen Istanbulin radiossa ja pääsi vuonna 1933 esiintymään İbrahim Dervişzaden musiikkisaliin. Senarin ensimmäinen levytys julkaistiin vuonna 1933. Hän pysyi Istanbulin radion laulajana vuoteen 1941 saakka ja esiintyi jonkin aikaa Mesut Cemilin kutsusta myös Ankaran radiossa.

Senar oli laulajana yksi perinteisen turkkilaisen musiikin johtavista popularisoijista. Hän piti konsertteja myös ulkomailla ja jatkoi esiintymistä Turkin eri kaupungeissa vuoteen 1983. Senarin tunnettujen laulujen joukossa ovat "Ne Olursun Güzelim Sevsen Beni", "Dalgalandım da Duruldum", "Benzemez Kimse Sana", "Akşam Oldu Hüzünlendim Ben Yine", "Ben Seni Unutmak için Sevmedim", "Feraye" ja "Ormancı". Senar esiintyi myös näyttelijänä muutamissa elokuvissa. Hän sai vuonna 1998 valtiontaiteilijan arvonimen, jonka vastaanottamisesta hän kuitenkin kieltäytyi. Samana vuonna nuoremmat laulajat tekivät hänen kunniakseen hänen laulujensa uusista tulkinnoista koostuneen levytyksen. Lauluja esittivät muiden muassa Ajda Pekkan, Sezen Aksu ja Nilüfer. Vuonna 2013 Senar palkittiin Turkin kulttuurin ja taiteiden suurpalkinnolla.

Senar kärsi vakavista terveysongelmista saatuaan aivoverenkiertohäiriön vuonna 2006. Hän kuoli keuhkokuumeeseen sairastuttuaan oltuaan kuuden päivän ajan sairaalahoidossa 8. helmikuuta 2015.

## Lähteet
Otto Magnus Wolffelt

**Otto Magnus Wolffelt** (17. toukokuuta 1663 Pärnu Viro – 4. tammikuuta 1743 Tukholma Ruotsi) oli Suomessakin palvellut ruotsalainen sotilas ja sittemmin maaherra.

Otto Magnus Wolffeltin vanhemmat olivat Henrik Wolffelt ja Gertrud Koskull. Hänen ensimmäinen puolisonsa oli Helena Nassokin (k.1704), toinen vuodesta 1706 Elisabeth Adlerhielm (1677–1710) ja kolmas vuodesta 1711 Magdalena Catharina Clerk. Wolffelt oli 15-vuotiaana lippumies Hämeen läänin jalkaväkirykmentissä 1678, kersantti hänestä tuli 1680, vääpeli 1681, vänrikki 1683 ja luutnantti 1689. Kapteeni Liivinmaan jalkaväkirykmentissä hän oli 1700, majuri 1702 ja everstiluutnantti sekä Kuressaaren linnoituksen päällikkö 1710. Älvsborgin rykmenttiin hän siirtyi 1714 ja Uplannin rykmenttiin 1716. Everstiksi 1718 ylennetty Wolffelt oli Uplannin rykmentin komentaja vuodesta 1730. Tukholman läänin maaherrana hän toimi 13. syyskuuta 1737 alkaen. Tammikuun alussa 1743 kuollut Wolffelt on haudattu kolmannen puolisonsa kanssa Vallentunan kirkkoon.

## Lähteet

## Aiheesta muualla
*
Lyle ja Erik Menendez

**Lyle ja Erik Menendez** (s. 1968 ja 1970) ovat yhdysvaltalaiset veljekset, jotka ampuivat vauraat vanhempansa elokuussa 1989 Los Angelesin Beverly Hillsissä. Veljekset tuomittiin vuonna 1996 elinkautiseen ilman mahdollisuutta ehdonalaiseen. Murhien epäselviksi jääneitä motiiveja on käsitelty sen jälkeenkin useissa oikeudenkäynneissä. Motiivina on pidetty lähinnä ahneutta perintörahoihin, mutta on esitetty väitteitä myös perheen isän pitkään jatkuneesta poikiensa seksuaalisesta hyväksikäytöstä. Aluksi nuorukaiset syyttivät murhista mafiaa, koska heidän isänsä toimi viihdeteollisuuden johtotehtävissä, mutta myöhemmin he tunnustivat tekonsa.

Tapaus on saanut Yhdysvalloissa valtavasti huomiota paitsi epäselvien motiiviensa, myös erityisen verisen tekotapansa ja viihdeteollisuuskytkentöjensä takia. Siitä on julkaistu useita kirjoja sekä näytelmä- ja dokumenttielokuvia, viimeksi Netflixin tuottamat *The Menendez Brothers* (2024) ja *Monsters*-sarjan toinen tuotantokausi nimellä *Hirviöt: Lyle ja Erik Menendezin tarina* (2024). Melko tuoreeltaan tapauksesta tehtiin televisiolle näytelmäelokuvat *Menendez: A Killing in Beverly Hills* (1994) ja *[[Veriside (elokuva)|Veriside]]* (Honor Thy Father and Mother: The True Story of the Menendez Murders, 1994).

Los Angelesin piirisyyttäjänvirasto kertoi lokakuussa 2024 ottavansa yli 30 vuoden takaisen tapauksen jälleen tarkasteluun veljesten toimittamien, hyväksikäyttöön viittaavien uusien todisteiden myötä.

## Lähteet